proxectonos/corpus_dominio_legal_administrativo_tmp huggingface dataset:
APROBACIÓN DEFINITIVA DE MODIFICACIÓN DE CRÉDITO COMO TRANSFERENCIA DE CRÉDITO DE PLENO 4/2018
ADMINISTRACIÓN LOCAL — Municipal — Vilanova de Arousa (Presupostos e cadros de persoal, 17/07/2018)

Para os efectos do disposto no art.169.1 do Real Decreto Lexislativo 2/2004, de 5 de marzo, polo que se aproba o texto refundido da lei reguladora das facendas locais, e o art.20.1 do Real Decreto 500/1990, de 20 de abril, faise público para xeral coñecemento que o Pleno en sesión celebrada o 28 de maio de 2018 aprobou inicialmente a modificación das bases de execución do orzamento para incluír as subvencións nominativas para 2018. O devandito acordo resulta definitivo ao non ser presentada reclamación algunha.3340/48000 Escola de música de Vilanova 1.500,00 3340/48001 Asociación cultural de Vista Real 3.000,00 3410/48313 Club de baloncesto Xuven Cambados 4.000,00 3110/48002 Fundación Galega contra o narcotráfico 2.000,00 Total … … … 10.500,00 Vilanova de Arousa, a 10 de xullo de 2018. O alcalde Gonzalo Durán Hermida
APROBACIÓN INICIAL DA MODIFICACIÓN BASES DE EXECUCIÓN DO PRESUPOSTO
ADMINISTRACIÓN LOCAL — Municipal — Poio (Presupostos e cadros de persoal, 03/10/2018)

Con data 25 de setembro de 2018 mediante acordo número 4537 aprobouse polo Pleno da Corporación a modificación inicial da base 50 das bases de execución do presuposto que regula a prestación económica dos empregados/as municipais en situación de incapacidade temporal que queda redactada da seguinte maneira: “Establécese para todos os empregados públicos un complemento retributivo desde o primeiro día de incapacidade temporal que, sumado á prestación do Réxime Xeral da Seguridade Social, alcance o 100% das retribucións fixas do mes de inicio da incapacidade temporal”. O que se somete a información pública mediante anuncio que se publica no Boletín Oficial da Provincia polo prazo de 15 días hábiles en virtude do disposto no artigo 169 do Real decreto lexislativo 2/2004, do 5 de marzo, polo que se aproba o Texto refundido da Lei reguladora de facendas locais, de non presentarse alegación ningunha no período de información pública dita modificación entenderase aprobada definitivamente debendo de procederse á súa publicación definitiva, momento no que entrará en vigor. Asinado dixitalmente á marxe (26/9/2018). O alcalde Luciano Sobral Fernández
DH. A36.58938. SOLICITUDE DE MANUEL CASTRO SANMARTÍN, EN REPRESENTACIÓN DA COMUNIDADE DE USUARIOS CAMPIÑOS PATRONA, DUN CAUDAL DE AUGAS NO LUGAR DE ALDEA DE ABAIXO, PARROQUIA DE COVAS (SANTA CRISTINA), NO CONCELLO DE MEAÑO
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 25/04/2018)

O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. As características do aproveitamento son: Os mananciais cáptanse en arquetas aros formigón Ø 1 m, de 4 m e 1 m prof. As augas condúcense por tubaxes PE Ø 50 mm ata punto de unión, de onde continúa uns 186 m ata caseta de depósitos formigón 3,5x2,5x2,45 m en ref. cat.8627303NH1082N0000HM. Do depósito parte tubaxe PE Ø 50 mm, uns 360 m, que conduce auga a depósito 2 e dúas tubaxes PE Ø 25 mm para rega de dúas fincas de comuneiros. O depósito 2 en formigón 7,45x4,80x3,20 m atópase en parc.109, pol.69 e dende este distribúese a auga as vivendas dos comuneiros mediante tubos PE Ø 25 mm para uso doméstico, de rega e sanitario. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Meaño ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, a 29 de xaneiro de 2018. O xefe do Servizo Territorial (P. S. Resoluc. dirección de Augas de Galicia do 20/02/2017) Alberto Bosquet Herreros
DH. A36.46140 CONCESIÓN DUN CAUDAL DE AUGA Á COMUNIDADE DE USUARIOS BATÁN-SORREGO, NO CONCELLO DE MORAÑA (PONTEVEDRA)
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Subdirección Xeral de Xestión do Dominio Público Hidráulico (Outros documentos, notificacións e informacións públicas, 16/08/2018)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 21 de xullo de 2018 e como resultado do expediente incoado ó efecto, outorgóuselle á Comunidade de Usuarios de Batán-Sorrego unha concesión de 2451,8 m3 anuais de auga que procede de cinco mananciais situados no monte do Acibal, na parroquia de Moraña (San Lourenzo), no concello de Moraña (Pontevedra), con destino a uso doméstico. O xefe do Servizo de Tramitación Técnico-Administrativa do Dominio Público Hidráulico Natalie Louise Yulian El Hayadi Zbir
REINICIO PROCESO SELECTIVO PARA A CONTRATACIÓN LABORAL TEMPORAL DUN TÉCNICO MEDIO PARA A REALIZACIÓN DE TAREFAS DE INFORMACIÓN TURÍSTICA
ADMINISTRACIÓN LOCAL — Municipal — Tui (Persoal, oposicións, 18/07/2018)

Con data 14 de maio de 2018, aprobáronse, por Resolución da Alcaldía, as Bases reguladoras do proceso selectivo para a contratación laboral temporal, a tempo completo, dun técnico medio para a realización de tarefas de información turística na oficina de turismo de Tui. Dado que no período de contratación a aspirante proposta polo tribunal renunciou ao posto de traballo, mediante Resolución da Alcaldía, de data 04/07/2018, se reinicia o proceso de selección tendo en conta as bases aprobadas con data 14/05/2018. As instancias polas que se solicita formar parte neste proceso selectivo, dirixiranse ao alcalde do Concello, e poderán presentarse por calquera medio previsto no artigo 16.4º da Lei 39/2015, de 1 de outubro, de Procedemento Administrativo Común das Administracións Públicas, no prazo de 5 días hábiles, contados dende o día seguinte á publicación deste anuncio no Boletín oficial da provincia de Pontevedra As bases íntegras, publicaranse no taboleiro de anuncios do Concello de Tui, no taboleiro de anuncios da sede electrónica e na súa páxina web, www.concellotui.org O Alcalde, Carlos Vázquez Padín Tui, a data da sinatura dixital a marxe.
OFERTA DE EMPREGO PÚBLICO 2018
ADMINISTRACIÓN LOCAL — Municipal — Vigo (Oferta de emprego público, 26/11/2018)

Con data 23 de novembro de 2018, a Xunta de Goberno Local, en sesión extraordinaria e urxente, adoptou o seguinte acordo de aprobación da Oferta de Emprego Público 2018 (expdte.31180/220): “ PRIMEIRO: Aprobar a Oferta de Emprego Público do Concello de Vigo para o ano 2018, integrada polas seguintes prazas vacantes: SEGUNDO: De conformidade co disposto no artigo 59 do Real Decreto Lexislativo 5/2015, do 30 de outubro, polo que se aproba o Texto Refundido do Estatuto Básico do Empregado Público (TREBEP) resérvanse un total de 5 prazas para persoas con discapacidade, dúas delas para ser cubertas por persoas que acrediten discapacidade intelectual e as tres restantes para persoas que acrediten calquera outro tipo de discapacidade.” Vigo, 23 de novembro de 2018.—O CONCELLEIRO-DELEGADO DA ÁREA DE XESTIÓN MUNICIPAL E PERSOAL (Decreto de Alcaldía e Acordo da Xunta de Goberno Local de 19/06/2015 e de 30/12/2016).- Javier Pardo Espiñeira.
DH/A36/18308, SOLICITUDE DE RAMÓN ARCOS FONTÁN EN REPRESENTACIÓN DA COMUNIDADE DE USUARIOS LUGAR DE CURRÁS, PARA UN CAUDAL DE AUGAS, NO LUGAR DE CURRÁS, PARROQUIA DE ROMAI, CONCELLO DE PORTAS
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 21/06/2018)

Este anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. As características do aproveitamento son: A auga do manancial cáptase en pozo aros formigón Ø 1,10 m, 6 m prof. e condúcese por tubo Ø 32 mm a caseta depósitos en pol.309, parc.27. A caseta mide 9,30x3,10x2,20 m e contén 10 depósitos individuais de ladrillo. Dende cada depósito condúcese a auga por tubo Ø 25 mm ata a vivenda abastecida ou parcela para rega. O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Portas ou nas oficinas deste servizo, situadas na rúa San Salvador, 2, 4º, Vigo, onde estará exposto o expediente. Vigo, 07 de xuño de 2018.—O Xefe do Servizo Territorial. P. S. Resoluc. dirección de Augas de Galicia do 20/02/2017. Alberto Bosquet Herreros.
DELEGACIÓN DA PRESIDENCIA DO ACTO DE VODA CIVIL NO CONCELLEIRO ADRIÁN FERRER REBOIRAS
ADMINISTRACIÓN LOCAL — Municipal — Bueu (Outros documentos, notificacións e informacións públicas, 14/05/2018)

Por Resolución da Alcaldía núm.2018-0598 de data 4 de maio de 2018, vense de delegar as seguintes atribucións: Delega-la presidencia do acto da voda civil que de seguido se relaciona, no Concelleiro da Corporación que tamén se indica: — No Concelleiro Sr. Adrián Ferrer Reboiras Día 05/05/18, en Restaurante Loureiro, sito na Avda. De Loureiro de Bueu ás 13:00 O que se fai público en virtude do disposto no art.44.2 do Real Decreto Lexislativo 2568/86. O Alcalde, (asinado electronicamente ao marxe)
TRANSFERENCIA DE CRÉDITO 1/18
ADMINISTRACIÓN LOCAL — Municipal — Sanxenxo (Presupostos e cadros de persoal, 10/05/2018)

Aprobado inicialmente por acordo da Corporación municipal, en sesión extraordinaria celebrada o día 26 de abril de 2018, a transferencia de crédito nº 1/2018, de acordo ao disposto no artigo 169 e 179 do Real decreto lexislativo 2/2004 de 5 de marzo, de facendas locais, exponse ao público polo prazo de 15 días, no negociado da intervención xeral do Concello, a fin de que os interesados podan examinalo e presentar reclamacións perante o Pleno. O suplemento de crédito considerarase definitivamente aprobado se durante o mencionado prazo non se producisen reclamacións; en caso contrario, o Pleno disporá de un mes para resolvelas. O prazo contarase a partir do día seguinte ao da inserción do anuncio de información pública no B. O. P. Son interesados os referidos no artigo 170.1 do citado Real decreto. As reclamacións deberán suxeitarse ao disposto no artigo 170.2. Sanxenxo, a 27 de abril de 2018. O alcalde Telmo Martín González
TAXAS POLOS SERVIZOS DE SUMINISTRO DE AUGA, CANON AUGA, COEFICIENTE DE VERTEDURA E SANEAMENTOS 1º TRIMESTRE 2018
ADMINISTRACIÓN LOCAL — Municipal — Mondariz-Balneario (Recadación, 30/04/2018)

Configurado pola empresa concesionaria do servizo de subministración domiciliaria de auga potable e saneamento, o Padrón das taxas polos servizos de subministración de auga, canon da auga e coeficiente de verteduras e saneamento, correspondente o 1º trimestre de 2018, o citado Padrón estará a disposición do publico durante 15 días, a contar dende a data de publicación do presente anuncio no BOP, na Oficina de ESPINA & DELFÍN, S. L. sita na rúa Isidoro Enes, nº 27 – baixo, en horario de 9:00 a 13:30 horas, de luns a venres, para que os interesados poidan examinalo, e, no seu caso, formular as reclamacións oportunas. Contra os recibos que contén o Padrón poderá formularse perante o Sr. Alcalde, o recurso de reposición previo ao contencioso–administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do Padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico–administrativa ante o órgano económico – administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, S. L., abertas ao público de 9:00 a 13:00 horas, de luns a venres. Transcorrido o período voluntario de pago establecido, ata 30 de xuño do 2.018, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Mondariz Balneario a, 23 de abril de 2018.—O Alcalde, José Antonio Lorenzo Rodríguez
APROBACIÓN INICIAL DO EXPEDIENTE DE MODIFICACIÓN DE CRÉDITO Nº 10/2018 NA MODALIDADE DE TRANSFERENCIA DE CRÉDITOS ENTRE APLICACIÓNS DE GASTOS DE DISTINTA ÁREA DE GASTO
ADMINISTRACIÓN LOCAL — Municipal — Arbo (Presupostos e cadros de persoal, 21/11/2018)

O Pleno do Concello de Arbo, en sesión extraordinaria celebrada o día 19 de novembro de 2018, acordou a aprobación inicial do expediente de modificación de crédito nº 10/2018 na modalidade de transferencia de créditos entre aplicacións de gastos de distinta área de gasto, sendo o detalle o seguinte: En cumprimento do disposto no artigo 169.1 por remisión do 179.4 do Real Decreto 2/2004, de 5 de marzo, polo que se aproba o Texto Refundido da Lei Reguladora das Facendas Locais, sométese o expediente a información pública por o prazo de quince día sa contar dende o seguinte a oda inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Se transcorrido dito prazo non se tivesen presentado alegacións, considerarase aprobado definitivamente dito acordo. O alcalde. Jessica Estefania Balanzo Dudley. Sinatura electrónica
CONVOCATORIA DAS AUTORIZACIÓNS EN RÉXIME DE CONCORRENCIA OU LICITACIÓN PÚBLICA E FORMA DE POXA PÚBLICA Á ALZA PARA A OCUPACIÓN DO DOMINIO PÚBLICO MUNICIPAL MEDIANTE POSTOS NAS FESTAS DA VIRXE PEREGRINA DURANTE OS ANOS 2018-2021
ADMINISTRACIÓN LOCAL — Municipal — Pontevedra (Contratos administrativos, 06/06/2018)

O día 24 de maio de 2018, aprobouse por Resolución da Concelleira de urbanismo, protección cidadá, servizos e festas o prego de condicións das autorizacións en réxime de concorrencia ou licitación pública e forma de poxa pública á alza para a ocupación do dominio público municipal mediante postos nas festas da Virxe Peregrina durante os anos 2018-2021. Organismo: Concello de Pontevedra Descrición do obxecto: autorizacións dos postos nas festas da Virxe Peregrina durante os anos 2018-2021. Prazo de duración das autorizacións: 2 anos, prorrogables por períodos dun ano ata un máximo de 2 anos máis, nos termos establecidos na cláusula 9 do prego de condicións. Procedemento: en réxime de concorrencia ou licitación pública. Forma: poxa pública á alza. As sinaladas no anexo I do prego de condicións. — Información e documentación: no perfil do contratante do Concello na súa sede electrónica: sede. pontevedra. gal e no Concello de Pontevedra. Servizo de Cultura do Concello (Rúa Churruchaos, número 2, 1 andar, CP 36071, Pontevedra. Teléfono 986896528, fax 886212843) * Data límite de obtención de documentación e información: Ata a data de remate do prazo de presentación de proposicións. As sinaladas na cláusula 4 do prego de condicións. Data límite de presentación: 15 días hábiles seguintes ao da publicación do anuncio de convocatoria no Boletín Oficial da Provincia. A sinalada no artigo 7 do prego de condicións. No rexistro xeral do Concello de Pontevedra. A taxa ou canón que oferten os licitadores por ano e posto. Pontevedra, na data de sinatura electrónica A concelleira de urbanismo, protección cidadá, servizos e festas. Abdessamed Barnils Darocha
FORMALIZACIÓN CONTRATO DA OBRA "LOTE NÚM.2 CAMIÑO DE COSTIÑA", INCLUÍDO NO PLAN DE PAVIMENTACIÓN CAMIÑOS 2017
ADMINISTRACIÓN LOCAL — Municipal — Bueu (Contratos administrativos, 21/06/2018)

a) Organismo: Concello de Bueu. b) Órgano de Contratación: Xunta de Goberno Local c) Dependencia que tramita o expediente: Servizo de Contratación do Departamento de Secretaría. d) Núm. de expediente: 1577/2017 a) Tipo: Administrativo de obras b) Obxecto: LOTE 2: Camiño Costiña c) Prazo de execución: UN MES (1 MES) contados a partir do día seguinte ó da sinatura da acta de comprobación do replanteo. a) Tramitación: Ordinaria b) Procedemento: Aberto con un único criterio de adxudicación (prezo) c) Criterios de adxudicación: a oferta economicamente máis vantaxosa é a que incorpore o prezo máis baixo no seu conxunto. a) Valor estimado do LOTE 2 Camiño Costiña: 41.488,16.-€ b) IVE aplicable: 21% c) Importe do IVE: 8.712,51.-€ d) Prezo de licitación: 50.200,67.-€ 36.451,53.-€ IVE engadido. a) Data de adxudicación: 21.05.2018 b) Data de formalización do contrato: 29.05.2018 c) Entidade adxudicataria: MOVIMIENTOS DE ÁRIDOS Y CONSTRUCCIONES DE AROSA, CIF: B36533537. (DOCUMENTO ASINADO ELECTRÓNICAMENTE Á MARXE)
MODIFICACIÓN BASES EXECUCIÓN ORZAMENTO
ADMINISTRACIÓN LOCAL — Municipal — Sanxenxo (Presupostos e cadros de persoal, 29/08/2018)

Transcorrido o prazo de exposición pública da modificación das bases de execución do orzamento para 2018, na relación de subvencións nominativas, sen presentación de reclamación algunha, de acordo co disposto no artigo 169.1 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais, enténdese definitivamente aprobada, procedéndose á súa publicación consonte ao disposto no artigo 169.3 do Real decreto lexislativo 2/2004, antes citado, e procedendo a incluír nas bases de execución do orzamento a seguinte relación de subvencións nominativas: De conformidade co disposto no artigo 171 do texto refundido da Lei reguladora das facendas locais, contra a aprobación definitiva poderá interpoñerse directamente recurso contencioso-administrativo no prazo de dous meses, contados a partir do día seguinte ao da publicación do presente edito no Boletín oficial da provincia. Sanxenxo, 20 de agosto de 2018 O alcalde Telmo Martín González
MODIFICACIÓN DO RÉXIME RETRIBUTIVO E DEDICACIÓNS DOS CONCELLEIROS
ADMINISTRACIÓN LOCAL — Municipal — Rosal, O (Outros documentos, notificacións e informacións públicas, 14/03/2018)

O Pleno da Corporación, en sesión extraordinaria celebrada o 24 de febreiro de 2018 acordou modificar o réxime retributivo e de dedicacións exclusivas e parciais, indemnización e dietas do resto de Concelleiros e achegas a grupos do Concello do Rosal, réxime aprobado en sesión extraordinaria organizativa do Pleno do concello celebrada o día 22 de xuño de 2015. De conformidade co establecido no artigo 75.5 da Lei 7/1985, de 2 de abril, reguladora das bases do réxime local, faise público, quedando o citado réxime como segue: Os importes anteriores experimentarán os mesmos incrementos que o persoal do Concello cos correspondentes límites establecidos nas Leis de Orzamentos Xerais do Estado para o persoal ó servizo das Administracións Públicas. — As comisións de servizos dos corporativos ordenaraas a Sra. Alcaldesa e aboaranse os gastos efectivamente realizados e xustificados dentro dos límites orzamentarios fixados. — Respecto os gastos de locomoción devengarase a cantidade de 0,19 euros por quilómetro percorrido cando os membros da Corporación se desplacen, por motivo do seu cargo, no seu propio vehículo, ou de utilizar transporte público ou transporte regular deberá aportarse billete e a correspondente factura. Os gastos de parking aboaranse previa aportación de factura, así como os gastos de peaxe. A efectos do cálculo do percibo das dietas aplicarase o Real Decreto 462/2002. As dietas aboaranse previa presentación dunha relación das mesmas acompañadas das correspondentes facturas que acrediten a efectividade do gasto por manutención, por aloxamento, por parking e por gastos de peaxe no seu caso. En dita relación deberá constar a hora de saída, a hora de chegada, o lugar da comisión, o motivo de dita comisión e no caso de pago de quilometraxe os quilómetros totais percorridos. Dita relación deberá ir asinada polo interesado. No non previsto, así coma na súa interpretación aplicarase o disposto no Real Decreto 462/2002 do 24 de maio e disposicións complementarias o que o modifiquen ou substitúan, — As achegas anuais para o mantemento dos grupos políticos quedan fixadas como se indica: • Por grupo político: 321,24 euros • Por Concelleiro: 128,9 euros A ALCALDESA Asdo. Mª Carmen Alonso Alonso Documento asinado electrónicamente á marxe
FORMALIZACIÓN DAS ACTAS DE OCUPACIÓN DA OBRA DE CLAVE PO/16/103.06, NOS CONCELLOS DE VIGO E NIGRÁN
XUNTA DE GALICIA — CONSELLERÍA DE INFRAESTRUTURAS E VIVENDA — Servizo Provincial de Pontevedra (Outros documentos, notificacións e informacións públicas, 01/03/2018)

En cumprimento do disposto no artigo 49 do Regulamento de Expropiación Forzosa do 26 de abril de 1957, este servizo procede a executar o pagamento dos depósitos previos as persoas propietarias cuxa relación figura exposta no taboleiro de anuncios dos concellos. Este pagamento corresponde ó expediente de expropiación forzosa instruído para os termos municipais de Vigo e Nigrán, por mor das obras do Proxecto: A formalización das actas de ocupación terá lugar: O que se fai público, para xeral coñecemento, advertindo as persoas interesadas que na acta figurarán os donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou o secretario do concello. Pontevedra, a 20 de febreiro de 2018. O xefe do servizo Fausto Núñez Vilar
FORMALIZACIÓN DO CONTRATO DE SUBMINISTRO DE 73 TRAXES DE INTERVENCIÓN
OUTRAS ENTIDADES —  — Consorcio Provincial de Pontevedra para a Prestación de Servizos Contraincendios e Salvamento (Contratos administrativos, 14/09/2018)

a. Organismo: Consorcio Provincial de Pontevedra para a Prestación do Servizo contra Incendios e Salvamento. b. Dependencia que tramita o expediente: Secretaría-intervención. c. Nº de expediente: S/A/2017/1 a. Tipo: Subministro. b. Descrición: 73 traxes de intervención en emerxencias. c. Tipo de licitación IVE incluído: 113.150,73 € d. Orzamento de adxudicación IVE incluído: 109.463,84 € Resolución da Presidencia de data 19 de xullo de 2018.9 de agosto de 2018 SAGRES, S. L. Pontevedra, a 3 de setembro de 201 8. A presidenta A secretaria-interventora Mª del Carmen Silva Rego Mª Teresa Escudero Barral
VENDA DE MATERIAL EN DESUSO E CHATARRA DIVERSA
ADMINISTRACIÓN LOCAL — Municipal — Porriño, O (Contratos administrativos, 01/03/2018)

Por acordo da Xunta de Goberno local de 09.02.18, foi aprobado o Prego de condicións técnicas, xurídicas e administrativas, que han de rexer na seguinte licitación: O Porriño, a 15 de febreiro de 2018. A alcaldesa Eva García de la Torre
APROBACIÓN INICIAL DO EXPEDIENTE DE MODIFICACIÓN DE CRÉDITO Nº 1/18
ADMINISTRACIÓN LOCAL — Municipal — Crecente (Presupostos e cadros de persoal, 14/03/2018)

O Pleno do concello, na sesión extraordinaria e urxente do 7 de marzo de 2018, acordou a aprobación inicial do expediente de transferencia de créditos núm.01/2018 entre aplicacións de gastos de distinta área de gasto que non afectan a baixas e altas de créditos de persoal. En cumprimento do disposto no artigo 169.1, por remisión do 179.4 do Real decreto 2/2004, do 5 de marzo, polo que se aproba o Texto refundido da Lei reguladora das facendas locais, sométese o expediente a información pública polo prazo de quince días, contados desde o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Se transcorrido o devandito prazo non se presentaron alegacións, considerarase aprobado definitivamente o devandito acordo. Documento asinado electrónicamente. O alcalde-presidente Julio C. García-Luengo Pérez
APROBACIÓN PROVISIONAL E APERTURA DO TRÁMITE DE EXPOSICIÓN PÚBLICA DO EXPTE. DE TRANSFERENCIA DE CRÉDITOS Nº 3-T/2018
ADMINISTRACIÓN LOCAL — Municipal — Lalín (Presupostos e cadros de persoal, 04/05/2018)

O Pleno da Corporación do Concello de Lalín, en sesión ordinaria celebrada o día 27 de abril de 2018, aprobou provisionalmente o Expediente de modificación de créditos número 3-T/2018 de Transferencia de Créditos dentro do vixente presuposto municipal, financiado con cargo a baixa doutras aplicacións orzamentarias non comprometidas, por un importe total de 105.485,23 €. De conformidade co disposto nos artigos 169.1 e 179.4 do RD Lex.2/2004, de 5 de marzo, do Texto Refundido da Lei Reguladora das Facendas Locais, e 20.1 e 42.1 do Real Decreto 500/90, de 20 de abril, o citado expediente quedará exposto ao público no departamento de Intervención deste Concello durante o prazo de quince días hábiles, contados a partir do seguinte á data de inserción do presente anuncio no Boletín Oficial da Provincia, a efectos de presentación de reclamacións polos interesados. De non presentar reclamacións durante o período sinalado, o expediente considerarase definitivamente aprobado, en virtude do disposto nos artigos 179.4 en relación co artigo 169.1 do RD Lex.2/2004 de 5 de marzo, do Texto Refundido da Lei Reguladora das Facendas Locais e 42.1 en relación co 20.1 do Real Decreto 500/90, do 20 de abril. Lalín, 27 de abril de 2018 O Alcalde, Rafael L. Cuiña Aparicio (Documento asinado dixitalmente)
APROBACIÓN ORZAMENTO ENTIDADE
ADMINISTRACIÓN LOCAL — Municipal — Mancomunidade Intermunicipal do Baixo Miño (Presupostos e cadros de persoal, 07/02/2018)

Aprobado definitivamente o expediente do orzamento xeral desta MIBM para o exercicio 2018 aprobado pola Xunta de Goberno na sesión celebrada o 19 de decembro de 2017, ó non formularse ningunha reclamación no período de exposición pública do expediente administrativo citado no BOP de 02/01/2018, polo que ó obxecto de dar cumprimento ó disposto no artigo 70.2 da Lei 7/85 Reguladora das Bases do Réxime Local, e 169 do RDL 2/04, do 05 de marzo, exponse o resume dos estados de gastos e ingresos de dito orzamento consolidado. En Tomiño, 26 de xaneiro de 2018.—O presidente. Asdo: Jesús Mª Fernández Portela.
SUBMINISTRO RENOVACIÓN DO CÉSPEDE ARTIFICIAL E PISTA DE ATLETISMO NA INSTALACIÓN MUNICIPAL DEPORTIVA DO ARAL
ADMINISTRACIÓN LOCAL — Municipal — Baiona (Contratos administrativos, 08/03/2018)

Aprobado por Resolución de data 5 de marzo de 2018 o prego de cláusulas administrativas particulares que rexeran o procedemento aberto con varios criterios de adxudicación e tramitación ordinaria da contratación da subministro renovación do céspede artificial e pista de atletismo na instalación municipal deportiva do Aral Concello de Baiona. Subministro renovación do céspede artificial e pista de atletismo na instalación municipal deportiva do Aral.219.380,50 euros máis IVE do 21,00 % (46.069,91 euros o que ascende a un total de 265.450,41 euros. Dous meses. Ordinaria. Aberto con varios criterios de adxudicación. Considerarase que a empresa ten solvencia técnica suficiente, se acredita, concorren-temente que: O criterio para a acreditación da solvencia económica e financeira será o volume anual de negocios do licitador ou candidato, que referido ao ano de maior volume de negocio do tres últimos concluídos deberá ser polo menos unha vez e media o valor estimado do contrato cando a súa duración non sexa superior a un ano, é dicir 329.070,75 euros. (Ver prego de cláusulas administrativas) De acordo co establecido na Disposición Adicional Sexta del TRLCSP, cando unha ou varias proposicións igualen, nos seus termos, a máis vantaxosa, terá preferencia na adxudicación do contrato as proposicións presentadas por aquelas empresas que acrediten ter no seu cadro de persoal un número de traballadores con discapacidade superior ao 2% Presentaranse no Rexistro Xeral do Concello de Baiona durante o prazo de quince días naturais contados a partir do día seguinte á publicación do anuncio no BOP de Pontevedra e perfil do contratante en horario 9:00 a 14:00 h. Véxanse os pregos que rexen a licitación (www.baiona.org). Terá lugar na casa consistorial un prazo non superior a sete días desde a apertura da documentación xeral (sobre A), procederá en acto público e previo anuncio no perfil do contratante. Baiona, na data que figura ao marxe deste documento asinado electrónicamente. O alcalde Ángel Rodal Almuíña
ASEMBLEA PARA A CONSTITUCIÓN DUNHA COMUNIDADE DE REGANTES
SECCIÓN NON OFICIAL —  — Comunidad de Regantes de Achas–Levada do Pazo (Outros documentos, notificacións e informacións públicas, 14/03/2018)

Convócase ós residentes do lugar do Freixo na parroquia de San Sebastián de Achas, no concello de A Cañiza, á Xunta Xeral para a constitución da Comunidade de Regantes, que vai a ter lugar na Casa da Cultura de Achas, o día 6 de Abril de 2018, en primeira convocatoria as 19:30 horas e en segunda convocatoria as 20:00 horas e nas que se trataran os seguintes asuntos: 1º Constitución da comunidade e as súas características 2º Relación nominal dos usuarios 3º Proxecto de ordenanzas e regulamentos 4º Eleccion do presidente para redactar as ordenanzas 5º Rogos e preguntas.
EXPOSICIÓN PÚBLICA DA CONTA XERAL DO EXERCICIO DO 2017
ADMINISTRACIÓN LOCAL — Municipal — Silleda (Outros documentos, notificacións e informacións públicas, 08/05/2018)

Unha vez rendida e ditaminada pola Comisión Especial de Contas a Conta Xeral do exercicio do 2017, na sesión celebrada o día 23 de Abril de 2018, en cumprimento do disposto no artigo 212.3 do RDL 2/2004, polo que se aproba o texto refundido da Lei reguladora das facendas locais, exponse ó público na Secretaría deste Concello, polo prazo de 15 días hábiles, e oito mais (23), a contar dende o seguinte o da publicación no B. O. P., a fin de que durante o mesmo poidan formularse reclamacións ou alegacións polos interesados lexítimos. SILLEDA, 26 de Abril de 2018. O Alcalde Manuel Cuiña Fernandez
EXPOSICIÓN O PÚBLICO DO ACORDO PROVISIONAL DA MODIFICACIÓN DA ORDENANZA DO I. B. I.
ADMINISTRACIÓN LOCAL — Municipal — Estrada, A (Ordenanzas e Regulamentos, 24/10/2018)

Na sesión do 18 de outubro de 2018, o Pleno do Concello acordou aprobar a modificación da ordenanza fiscal do Imposto sobre Bens Inmobles. Este acordo provisional queda exposto no taboleiro de anuncios para que os interesados poidan examinar o expediente no departamento de Intervención e presentar as suxestións ou reclamacións que estimen oportunas no prazo de 30 días hábiles contados a partir do seguinte a esta publicación no Boletín Oficial da Provincia. De non presentar aquelas dentro deste prazo, o acordo entenderase definitivamente aprobado. O que se fai público en cumprimento do disposto no artigo 17 do Texto Refundido da Lei Reguladora das Facendas Locais, aprobado polo R. D. Lexislativo 2/2004. A Estrada a 19 de outubro de 2018. O Alcalde, DOCUMENTO ASINADO DIXITALMENTE AO MARXE
APROBACIÓN DA MODIFICACIÓN DA ORDENANZA FISCAL DE AUGA
ADMINISTRACIÓN LOCAL — Municipal — Tomiño (Ordenanzas e Regulamentos, 06/06/2018)

O Pleno do Excmo. Concello de Tomiño, en sesión do 24 de maio de 2018 adoptou entre outros os seguintes acordos: Acordo provisionalmente a modificación da ordenanza fiscal reguladora da Taxa polo servizo de distribución de auga. O que se fai público a efectos de reclamacións polo prazo de 30 días contados a partires da súa publicación no Boletín Oficial da Provincia. De non presentarse as mesmas entenderase definitivamente aprobadas. Documento firmado dixitalmente. A alcaldesa Sandra González Álvarez
FORMALIZACIÓN DO CONTRATO DE "SERVIZO DE FORMACIÓN NO MARCO DO PROXECTO DEPOINTEGRA XOVEN Nº 1124 DA CONVOCATORIA 2017 DE AXUDAS DO FSE, PREVISTAS NO PROGRAMA OPERATIVO DE EMPREGO XUVENIL (AXUDAS AP-POEJ)"
ADMINISTRACIÓN LOCAL — Provincial — Deputación Provincial (Contratos administrativos, 10/05/2018)

Organismo: Presidencia da Deputación Provincial de Pontevedra. Dependencia que tramita o expediente: Servizo de Contratación e Patrimonio. Número de expediente: 20170048255 Dirección de Internet do perfil do contratante: www.contrataciondelestado.es.Tipo: Administrativo Descrición: desenvolvemento de 27 accións formativas de 17 itinerarios formativos diferentes, no marco do proxecto DepoIntegra Xoven, dirixidos á obtención da certificación oficial da súa formación específica e práctica (certificado de profesionalidade íntegro) polo órgano competente segundo o establecido nos certificados de profesionalidade que correspondan. División en lotes: sí (21 lotes) CPV: 80000000-4 (Servizos de ensinanza e formación) Acordo Marco: Non Medio de publicación do anuncio de licitación: DOUE, BOE, BOPPO, Plataforma de contratación do sector público. Data de publicación do anuncio de licitación: Tramitación: Ordinario. Procedemento: Aberto. Os tipos de licitación para cada un dos lotes son os seguintes: Data de adxudicación: 26 de marzo de 2018 Data de formalización do contrato: 24 de abril de 2018 Contratistas e importes de adxudicación: Pontevedra,26 de abril de 2018. O Deputado delegado. O Secretario.
COBRANZA TAXA PRAZA 4T 2017
ADMINISTRACIÓN LOCAL — Municipal — Cambados (Recadación, 03/01/2018)

De conformidade co previsto no art.12 do Real Decreto Lexislativo 2/2004, en relación cos artigos 23 e seguintes do Regulamento Xeral de Recadación, de 29 de xullo de 2005 (Real Decreto 939/2005), comunícaselles ós contribuíntes suxeitos a TAXAS POR SERVIZO PRAZA correspondentes a Remesa: TAXA PRAZA 4º TRIMESTRE 2017 o seguinte: Durante o prazo comprendido entre 5 de Xaneiro de 2018 ata o 20 de Marzo de 2018, procederase ó cobro en período voluntario da cota do Padrón citado. a) Mediante ingreso nas contas de recadación do concello abertas nas seguintes entidades bancarias: ABANCA CAIXABANK BANCO SABADELL b) Domiciliación bancaria: O cargo en conta efectuaráse durante a segunda semana do mes de de Febreiro de 2018. O presente anuncio ten carácter de notificación colectiva ó abeiro do art.102 da Lei 58/2003, 17 de decembro, Xeral Tributaria. Advertencia, o vencemento do prazo en período voluntario, sen ter sido satisfeita a débeda, determinará o comezo do procedemento executivo, a percepción dos recargos correspondentes e demáis conceptos esixibles tal e como se fixan nos arts.26, 28 e 161 da Lei 58/2003 Xeral Tributaria. Asinado dixitalmente á marxe.
RESOLUCIÓN DE DATA 16 DE FEBREIRO DE 2018 POLA QUE SE ANUNCIA A CORRECCIÓN DE ERRO DA LICITACIÓN PÚBLICA PARA LA CONTRATACIÓN DO PROXECTO ACONDICIONAMENTO DO PONTE DO BURGO E SEU CONTORNO
ADMINISTRACIÓN LOCAL — Municipal — Pontevedra (Contratos administrativos, 23/02/2018)

Advertido o erro no anuncio de licitación publicado no BOP o 16 de xaneiro de 2018, onde se establecía no punto 3: “Obxecto: rehabilitación integral do espazo urbano. Prazo execución: Lote: SI. Lote 1: 10 meses. Lote 2: 3 Meses. Plurianual: SI”, debe dicir: “3) Obxecto: rehabilitación integral do espazo urbano. Prazo execución: Lote: SI. Lote 1: 12 meses. Lote 2: 3 Meses. Plurianual: SI”. Como a dita corrección non é substancial, non se modifica o prazo que corresponda de acordo co anuncio que se corrixe para presentar proposicións. Pontevedra, a 16 de febreiro de 2018. O alcalde, P. D. (Resolución de 21 de abril de 2017) O concelleiro da Área de Contratación e Facenda Raimundo González Carballo
RESOLUCIÓN PRESIDENCIAL APROBANDO A LISTA PROVISIONAL DE PERSOAS ASPIRANTES ADMITIDAS E EXCLUÍDAS NO PROCESO SELECTIVO DE DÚAS PRAZAS DE AUXILIAR DE ADMINISTRACIÓN XERAL, QUENDA PROMOCIÓN INTERNA
ADMINISTRACIÓN LOCAL — Provincial — Deputación Provincial (Persoal, oposicións, 07/03/2018)

O deputado delegado en materia de Persoal, en virtude das competencias delegadas da Presidencia, ditou a seguinte RESOLUCIÓN: “De conformidade co disposto na base VII da convocatoria publicada no Boletín Oficial da Provincia de Pontevedra (BOPPO) núm.214, de 8 de novembro de 2017, correspondente á convocatoria de varios procesos selectivos para cubrir prazas vacantes no cadro de persoal funcionario da Deputación de Pontevedra, incluídas na oferta de emprego público do ano 2016 e reservadas á quenda de promoción interna, RESOLVO aprobar a lista provisional de persoas aspirantes admitidas e excluídas no proceso de selección de dúas prazas de auxiliar de Administración xeral que figura como anexo I desta resolución. Na mesma se determinan as causas de exclusión. Esta Resolución publicarase no BOPPO e en www.depo.es e exporase no taboleiro de anuncios do Pazo provincial. Tanto as persoas aspirantes excluídas coma as omitidas, por non figurar nas relacións de admitidos, disporán dun prazo de dez días hábiles, contados a partir do seguinte ó da publicación desta resolución no BOPPO, para poder emendar os defectos que motivasen a súa exclusión ou omisión. Despois de concluído este prazo ditarase unha resolución definitiva coa relación de admitidos, a composición do tribunal de selección, a data da súa constitución e do primeiro exercicio, que se publicará a través dun anuncio no BOPPO, en www.depo.es e no taboleiro de anuncios do Pazo provincial.1 VERONICA CRISTINA OMOREGBE CIREASA 2 IEVGEN LEUCA VILLAMAR Ningún 1 Non achegar o modelo oficial de solicitude 2 Non asinar a solicitude 3 Non achegar unha copia ou documento acreditativo da identidade 4 Non xustificar o pago dos dereitos de exame 5 Non achegar/posuír a titulación esixida na convocatoria 6 Non ter os 16 anos de idade 7 Presentar a instancia fóra de prazo Pontevedra, a 23 de febreiro de 2018. O deputado delegado O secretario Carlos López Font Carlos Cuadrado Romay
EDICTO EXPOSICIÓN PÚBLICA, ACORDO INICIACIÓN EXP. MUTACIÓN DEMANIAL E CAMBIO DE USO DE PARCELA
ADMINISTRACIÓN LOCAL — Municipal — Vila de Cruces (Outros documentos, notificacións e informacións públicas, 01/02/2018)

Mediante acordo adoptado en sesión extraordinaria urxente polo Pleno da Corporación con data 24 de xaneiro de 2018, aprobouse iniciar o expediente de alteración da cualificación xurídica dos inmobles sitos na parcela con referencia catastral 8282924NH6388S, actualmente vinculado ao servizo educativo como “vivendas dos mestres”; a efectos de ser destinado en diante a centro sociocultural e pista de pádel, como mutación demanial interna ou obxectiva, sen que supoña cambio da súa natureza de ben de dominio público, afecto a un servizo público, así como iniciar os trámites para o cambio de uso urbanístico dos citados terreos, pasando de equipamento público de uso educativo a equipamento público de uso deportivo e sociocultural respectivamente, mantendo o seu carácter público, conforme ao disposto no artigo 42.5 da Lei 2/2016, do Solo de Galicia e solicitar autorización á Delegación Provincial da Consellería de Educación para a desafectación ao uso educativo dos citados inmobles. De conformidade co artigo 8 do Real Decreto 1372/1986, de 13 de xuño, polo que se aproba o Regulamento de Bens das Entidades Locais, sométese a información pública polo prazo dun mes, a contar dende o día seguinte ao da publicación do presente anuncio no Boletín Oficial da provincia de Pontevedra, no taboleiro de anuncios electrónico deste Concello (sede electrónica: http://viladecruces.sedelectronica.es/board/ ) e taboleiros de edictos nas dependencias municipais. Durante dito prazo poderá ser examinado o citado expediente nas dependencias municipais, ao obxecto de formula-las alegacións que se consideren convenientes. Documento asinado electrónicamente á marxe.
EDICTO, REVOGACIÓN DELEGACIÓN X. G. L.
ADMINISTRACIÓN LOCAL — Municipal — Oia (Outros documentos, notificacións e informacións públicas, 10/01/2018)

Pola presente faise público que, por decreto de Alcaldía do día de hoxe, 22 de decembro, resolveuse o que sigue: Visto que o Concello de Oia ten xunta de goberno local, creada expresamente en sesión ordinaria do pasado 26.11.2015, Considerando que por decreto de Alcaldía 472/2015 deleguei na Xunta de Goberno Local as competencias que seguen: O outorgamento das licencias, salvo que as leis sectoriais o atribúan expresamente ó Pleno ou á Xunta de Goberno Local. Liquidación dos impostos e taxas correspondentes ás licencias, autorizacións e comunicacións previas no ámbito urbanístico. A aprobación das facturas e a ordenación do seu pago. A resolución dos expedientes de responsabilidade patrimonial. Visto que, trala renuncia dos concelleiros da Converxencia Galega aos seus cargos, imponse unha nova organización interna, en uso das facultades que me confire a normativa vixente, PRIMEIRO: Revocar a delegación de competencias efectuada a favor da Xunta de Goberno Local por decreto 472/2015. SEGUNDO: Con esta revogación, esta Alcaldía recupera as competencias que siguen ata o de agora delegadas en Xunta de Goberno Local: TERCEIRO: O presente acordo produce efectos desde o día seguinte a aquel en que se adopte, sen prexuízo da súa publicación preceptiva no BOP. En Oia, a 22 de decembro de 2017. Asdo. dixitalmente á marxe A Alcaldesa Cristina Correa Pombal
APROBACIÓN DO PLAN ECONÓMICO FINANCIEIRO
ADMINISTRACIÓN LOCAL — Municipal — Campo Lameiro (Presupostos e cadros de persoal, 15/10/2018)

O Concello Pleno na súa sesión ordinaria de data 14 maio 2018, adoptóu entre outros o seguinte acordo.: Visto O Plan Económico-financiero subscrito pola alcaldía cuxa necesidade se orixina pola Execución del Orzamento Municipal de 2017. Resultando que o Plan proposto ven conforme ao establecido no artigo 21 e 23 da Lei Orgánica 2/2012, de 27 de abril, de Estabilidade Presupostaria e Sostenibilidade Financieira, en relación co artigo 9.2 da Orde HAP/2105/2012, de 1 de outubro, pola que se desenrolan as obrigas de subministro de información previstas na Lei Orgánica 2/2012, de 27 de abril, de Estabilidade Presupostaria e Sostenibilidade Financieira, e de conformidade co disposto no citado artigo, o Pleno a proposta da Comisión de Contas, adopta por UNANIMIDADE o seguinte.: PRIMEIRO. Quedar enterado do resultado da evaluación do obxectivo de estabilidade presupostaria efectuado por Secretaría-Intervención. SEGUNDO. Aprobar o Plan Económico-financieiro do Concello nos termos que constan en documento anexo e que se considera parte integrante do presente acordo. TERCEIRO. A efectos meramente informativos, publicar o Plan Económico-financieiro no Boletín Oficial de la Provincia de Pontevedra e no Taboleiro de anuncios da Corporación e páxina web do Concello de Campo Lameiro Ase mesmo, unha copia do Plan estará a disposición do público dende a súa aprobación ata a finalización da súa vixencia. ASINADO ELECTRICAMENTE
EDICTO ALTERNANCIA NAS TENENCIAS DE ALCALDÍA
ADMINISTRACIÓN LOCAL — Municipal — Pontecesures (Outros documentos, notificacións e informacións públicas, 12/03/2018)

Por Resolucións desta Alcaldía de data 29 de xaneiro de 2018, con fins organizativos e de alternancia nas responsabilidades, acordouse a alterar a orde de nomeamento das Tenencias de Alcaldía, quedando como sigue: O que se fai público en cumprimento do disposto no artigo 46.1 do Regulamento de Organización, Funcionamento e Réxime Xurídico das Entidades Locais. Pontecesures, 1 de marzo de 2018. Documento asinado dixitalmente, na data sinalada á marxe. O alcalde Juan Manuel Vidal Seage
DH. V36.52644. ALQUILER MYC NORTE SUR, S. L., SOLICITA AUTORIZACIÓN PARA VERTIDO AO RÍO PINTOS (CUNCA DA RÍA DE PONTEVEDRA)
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Subdirección Xeral de Xestión do Dominio Público Hidráulico (Outros documentos, notificacións e informacións públicas, 24/04/2018)

As augas residuais industriais de escorrega xeradas no nivel inferior da parcela 1, no que se desenvolven os labores de valorización de residuos e se localiza a maquinaria de valorización e reciclado, son recollidas mediante cunetas que as conducen a unha arqueta dende a que se bombean á cuneta perimetral sur que dá servizo ao nivel superior da parcela 1, no que se localización as instalacións auxiliares e se realizan os labores de recepción, carga e provisión de contedores. As augas residuais industriais de escorrega recollidas nesta cuneta conflúen coas augas residuais industriais de escorrega recollidas na cuneta perimetral existente ao leste do nivel superior da parcela 1 nun pozo de reunión a base de aros prefabricados de formigón de 1,15 m de diámetro e 1,92 m de altura total, o cal recibe tamén as augas residuais de escorrega recollidas nas cunetas perimetrais da parcela 2, localizada ao sur e destinada ao almacenamento temporal de material valorizado. Posteriormente, as augas residuais industriais de escorrega trátanse nun decantador en formigón de 4,5 x 3 m2 de superficie e 1,1 m de altura útil (1,7 m de altura total), dotado de tabique separador de flotantes a 2/3 da súa lonxitude e deflector na saída, antes da súa conexión á rede de pluviais do polígono no punto de coordenadas UTM (ETRS89): X=533.975; Y=4.695.032; vertendo ao río Pintos (cunca da ría de Pontevedra) no punto de coordenadas UTM (ETRS89): X=533.400; Y=4.694.848. As augas residuais fecais xeradas nas instalacións están conectadas á rede de sumidoiros do Polígono Industrial O Campiño, con destino na EDAR de Praceres (t. m. Pontevedra). O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade Augas de Galicia da Consellería de Medio Ambiente e Ordenación do Territorio sitas na praza Camilo Díaz Baliño de Santiago de Compostela, e no Servizo Territorial Sur de Augas de Galicia sito na rúa San Salvador núm.2 – 4º de Vigo, onde se atopa exposto o proxecto para que poida ser examinado por quen desexe. Santiago de Compostela, 23 de outubro de 2017 A xefa da Área de Vertidos Asdo.: Leticia Valladares López